浦东机场捷运

浦东机场捷运是上海浦东国际机场里向个机场联络轨道系统，初期拢总只有两条线路，侪是连接航站楼同卫星厅个。两条线路规划远期来勒新造个3号航站楼接通换乘。系统用个是4节编组A型地铁列车，预留扩编到5节编组A型地铁列车个条件。2015年12月份，伊跟浦东机场卫星厅工程一道开工，2019年9月16号一道开通，运行间隔5分钟，单向行程最快2分30秒。

线路设计
捷运东线从2号航站楼出发，到S2卫星厅，远期会得延伸到T3航站楼。车站侪是地下一层一岛一侧站台，正线长2.16公里（运营段长1,652米），西联络线（S2-车辆基地）长2.0公里。

捷运西线从1号航站楼出发，到S1卫星厅，远期会得延伸到T3航站楼。车站侪是地下一层一岛一侧站台，正线长2.37公里（运营段长1,861米），东联络线（S1-T3）长713.22米。

未来发展
浦东机场第三座航站楼启用个辰光，浦东机场捷运会得延伸到第三座航站楼，拿卫星厅、一号航站楼搭仔二号航站楼串拉一道。

 参考 

Category:上海地铁